pdf_content: Ordinaziun davart las advocatas ed ils advocats    310.200   Ordinaziun davart las advocatas ed ils advocats  dals 20-06-2006 (versiun dals 01-01-2013)  sa basond sin l'art. 19 da la lescha davart las advocatas ed ils advocats1)  relaschada da la regenza ils 20 da zercladur 2006  1. Examen  Art.  1 Publicaziun 1 La  cumissiun  da  surveglianza  maina  per  regla  tras  mintga  onn  dus  examens  d'advocatas e d'advocats. La cumissiun da surveglianza annunzia l'examen en il fegl  uffizial dal chantun. 2 La  dumonda  per  vegnir  admess  a  l'examen  d'advocatas  e d'advocats  sto  vegnir  inoltrada a la cumissiun da surveglianza entaifer il termin annunzià e cun agiuntar   las cumprovas necessarias.  Art.  2 Procedura 1 L'examen  en  scrit  ha  lieu  sco  emprim.  El  dura  diesch  uras.  La  cumissiun  da  surveglianza communitgescha, tge meds auxiliars ch'èn permess. 2 L'examen a bucca dura almain in'ura e mez. I n'èn permess nagins meds auxiliars.  Art.  3 Valitaziun 1 Ils examens vegnan valitads cun notas dad 1 a 6. La nota 6 è la meglra valitaziun,  la nota 1 la mendra. La nota 4 è suffizienta. 2 Admess a l'examen a bucca vegn mo, tgi che ha cuntanschì almain la nota 3.5 en   l'examen en scrit. 3 La  media  da  las  notas  da  l'examen  en  scrit  ed  a  bucca  èn  equivalentas  per  il   giudicament cumplessiv final. Tgi che cuntanscha en omadus examens ina media da  notas d'almain 4, reussescha l'examen d'advocatas e d'advocats.  1) DG 310.100  * tabellas da las modificaziuns a la fin dal relasch   1   http://www.gr-lex.gr.ch/data/310.100/rm   310.200    4 Sche  l'entir  examen  na  vegn  betg  fatg  cun  success,  sto  el  vegnir  repetì  cumplainamain.  Art.  4 Concessiun da l'attest da qualificaziun 1 La cumissiun da surveglianza emetta l'attest da qualificaziun en furma d'in diplom  e d'in conclus. * 2 La cumissiun da surveglianza maina in register dals attests da qualificaziun che  vegnan concedids, sche l'examen chantunal è vegnì fatg cun success.  2. Publicaziuns  Art.  5 Attest da qualificaziun 1 La concessiun da l'attest  da qualificaziun vegn publitgada en il  fegl  uffizial  dal   chantun.  Art.  6 Register da las advocatas e dals advocats e glista publica 1 L'inscripziun en il register chantunal da las advocatas e dals advocats ed en la glista   publica sco er sia stgassada vegnan publitgadas en il fegl uffizial dal chantun. 2 Il register chantunal da las advocatas e dals advocats vegn publitgà en l'annuari dal   chantun Grischun.  3. Mesiras disciplinaras  Art.  7 Register davart las mesiras disciplinaras 1 La cumissiun da surveglianza maina in register davart las mesiras disciplinaras. 2 Las autoritads giudizialas ed administrativas communitgeschan a la cumissiun da  surveglianza  las  mesiras  disciplinaras  ch'èn  vegnidas  pronunziadas  sin  basa  d'autorisaziuns en chaussas da la polizia da procedura e da sesida.  4. Indemnisaziun e taxas  Art.  8 Indemnisaziun da la cumissiun da surveglianza 1 Las commembras ed ils commembers da la cumissiun da surveglianza survegnan   ina diaria da 500 francs.  Sche lur  lavur  inclusiv il  temp da viadi  dura main che  quatter uras, vegn pajada mo la mesa diaria. * 2 Dal  rest  valan  las  disposiziuns  da  l'ordinaziun  davart  las  collavuraturas  ed  ils   collavuraturs en uffizi accessoric dal chantun Grischun1) confurm al senn.  1) DG 170.420  2    http://www.gr-lex.gr.ch/data/170.420/rm    310.200   Art.  9 Taxas 1 I vegnan messas a quint las suandantas taxas: a) * per  l'examen  tenor  l'artitgel 9  da  la  lescha  davart  las  advocatas  ed  ils   advocats1) fr. 900.– b) * per l'examen da qualificaziun tenor l'artitgel 31 LLCA2) fr. 900.– c) * per il discurs tenor l'artitgel 32 LLCA fr. 650.– d) * per emetter l'attest da qualificaziun e per publitgar la concessiun fr. 100.– e) * … f) * per inscripziuns, extincziuns e mutaziuns en il register u en la glista publica   sco er per lur publicaziun fr. 200.– g) * … h) * … i) * … k) * per in attest da praticanta u da praticant fr. 100.– l) * per in attest disciplinar fr. 50.– 2 Sch'ina candidata u in candidat tenor l'artitgel 3 alinea 2 da questa ordinaziun na  vegn betg admess a l'examen a bucca, vegnan restituids 300 francs. * 3 Per auters acts uffizials e per autras disposiziuns da la cumissiun da surveglianza sa  drizzan ils  custs da procedura tenor las  disposiziuns generalas  che valan per las  autoritads administrativas chantunalas. L'import maximal da las taxas sa drizza tenor  la lescha davart las advocatas ed ils advocats. *  5. Disposiziun finala  Art.  10 Entrada en vigur, aboliziun dal dretg vertent 1 La regenza metta en vigur questa ordinaziun3). 2 Cun  quest  termin  vegn  abolida  l'ordinaziun  davart  las  taxas  d'advocatas  e  d'advocats dals 24 da settember 19914).  1) DG 310.100 2) CS 935.61 3) messa en vigur cun CR dals 20 da zercladur 2006 per il 1. da fanadur 2006 4) CUL 1991, 2532   3   http://db.clex.ch/link/Bund/935.61/rm http://www.gr-lex.gr.ch/data/310.100/rm   310.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-06-2006 01-07-2006 relasch emprima versiun - 12-12-2006 01-01-2007 Art. 9 al. 3 integraziun - 21-12-2010 01-01-2011 Art. 8 al. 1 midada - 21-12-2010 01-01-2011 Art. 9 al. 1, a) midada - 21-12-2010 01-01-2011 Art. 9 al. 1, b) midada - 21-12-2010 01-01-2011 Art. 9 al. 1, c) midada - 21-12-2010 01-01-2011 Art. 9 al. 1, d) midada - 21-12-2010 01-01-2011 Art. 9 al. 1, e) aboliziun - 21-12-2010 01-01-2011 Art. 9 al. 1, f) midada - 21-12-2010 01-01-2011 Art. 9 al. 1, g) aboliziun - 21-12-2010 01-01-2011 Art. 9 al. 1, h) aboliziun - 21-12-2010 01-01-2011 Art. 9 al. 1, i) aboliziun - 21-12-2010 01-01-2011 Art. 9 al. 1, k) midada - 21-12-2010 01-01-2011 Art. 9 al. 1, l) midada - 21-12-2010 01-01-2011 Art. 9 al. 2 midada - 11-09-2012 01-01-2013 Art. 4 al. 1 midada -  4       310.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-06-2006 01-07-2006 emprima versiun - Art. 4 al. 1 11-09-2012 01-01-2013 midada - Art. 8 al. 1 21-12-2010 01-01-2011 midada - Art. 9 al. 1, a) 21-12-2010 01-01-2011 midada - Art. 9 al. 1, b) 21-12-2010 01-01-2011 midada - Art. 9 al. 1, c) 21-12-2010 01-01-2011 midada - Art. 9 al. 1, d) 21-12-2010 01-01-2011 midada - Art. 9 al. 1, e) 21-12-2010 01-01-2011 aboliziun - Art. 9 al. 1, f) 21-12-2010 01-01-2011 midada - Art. 9 al. 1, g) 21-12-2010 01-01-2011 aboliziun - Art. 9 al. 1, h) 21-12-2010 01-01-2011 aboliziun - Art. 9 al. 1, i) 21-12-2010 01-01-2011 aboliziun - Art. 9 al. 1, k) 21-12-2010 01-01-2011 midada - Art. 9 al. 1, l) 21-12-2010 01-01-2011 midada - Art. 9 al. 2 21-12-2010 01-01-2011 midada - Art. 9 al. 3 12-12-2006 01-01-2007 integraziun -   5    	1. Examen 	Art. 1 Publicaziun 	Art. 2 Procedura 	Art. 3 Valitaziun 	Art. 4 Concessiun da l'attest da qualificaziun  	2. Publicaziuns 	Art. 5 Attest da qualificaziun 	Art. 6 Register da las advocatas e dals advocats e glista publica  	3. Mesiras disciplinaras 	Art. 7 Register davart las mesiras disciplinaras  	4. Indemnisaziun e taxas 	Art. 8 Indemnisaziun da la cumissiun da surveglianza 	Art. 9 Taxas  	5. Disposiziun finala 	Art. 10 Entrada en vigur, aboliziun dal dretg vertent   		2018-06-06T01:13:11+0200 	"7001 Chur" 	"Gesetzessammlung Kanton Graubünden"


canton: gr

short: ordinaziun d'onurari

abbreviation: OCO

pdf_content: Ordinaziun davart la calculaziun da l'onurari da las advocatas e dals advocats (ordinaziun d'onurari, OCO)    310.250   Ordinaziun davart la calculaziun da l'onurari da las  advocatas e dals advocats (ordinaziun d'onurari, OCO)  dals 17-03-2009 (versiun dals 01-01-2011)  sa basond sin l'art. 45 da la constituziun chantunala1) e sin l'art. 19 da la lescha davart  las advocatas ed ils advocats2)  relaschada da la regenza ils 17 da mars 2009  Art.  1 Object 1 Questa  ordinaziun  regla  l'indemnisaziun  da  partida  per  ils  custs  da  la  represchentanza tras in'advocata u tras in advocat en proceduras davant dretgiras e  davant autoritads administrativas chantunalas sco er l'onurari per la represchentanza  legala gratuita e per la defensiun uffiziala. 2 Regulaziuns da la legislaziun speziala restan resalvadas. 3 En la relaziun cun la clientella vegn l'onurari da l'advocata u da l'advocat calculà   tenor la cunvegna en il cas concret u tenor las tariffas usitadas.  Art.  2 Indemnisaziun da partida 1. calculaziun  1 L'instanza giuditganta fixescha l'indemnisaziun da la partida gudagnanta tenor ses  appreziar. 2 Ella parta da la summa che vegn messa a quint a la partida che ha il  dretg da   survegnir  ina  indemnisaziun  per  la  represchentanza  tras  in'advocata  u  tras  in  advocat, sche: 1. la  tariffa  per  ura  plus  in  eventual  supplement  da la  valur  d'interess,  ch'èn    vegnids concludids, èn usitads e na cuntegnan nagins supplements da success; 2. ils custs che vegnan fatgs valair èn raschunaivels e necessaris per manar il    process; 3. l'indemnisaziun pretendida n'ha betg per consequenza ina grevezza che n'è –   areguard la chaussa u areguard ils basegns legitims da la protecziun giuridica   – betg giustifitgada per la partida perdenta.  1) DG 110.100 2) DG 310.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/310.100/rm   310.250    Art.  3 2. tariffas usitadas 1 Sco usitada vala  ina tariffa  tranter  210 e 270 francs per  ura.  La regenza adatta  periodicamain il rom a la chareschia. 2 Sco  usità  vala  in  supplement  da  la  valur  d'interess  che  stat  en  ina  proporziun  adequata cun l'onurari tenor il temp impundì e che na surpassa betg las suandantas  tariffas:  valur d'interess supplement  da 10 000 fin 50 000 francs 500 fin 2500 francs  da 50 000 fin 100 000 francs 2500 fin 4000 francs  da 100 000 fin 500 000 francs 4000 fin 15 000 francs  da 500 000 fin 1 000 000 francs 15 000 fin 20 000 francs  sur 1 000 000 francs maximalmain 2% da la valur d'interess 3 La  valur  d'interess  vegn  calculada  confurm  al  senn  tenor  las  reglas  dal  dretg  processual davart la valur en dispita. 4 Nagin supplement da la valur d'interess respectivamain in supplement reducì da la  valur d'interess è usità: 1. en proceduras per schliar lètgs e partenadis registrads, uschenavant ch'il plant   na  sa  referescha  betg  a  prestaziuns  che  la  conjugala  e  ch'il  conjugal   respectivamain che las partenarias e ch'ils partenaris fan valair persunalmain  in cunter l'auter;  2. sche  la  procedura  vegn  liquidada  tras  enclegientscha,  tras  retratga  u  tras   renconuschientscha.  Art.  4 3. procedura 1 Al cumenzament da la procedura ston las partidas inoltrar ina cunvegna d'onurari   cumpletta e suttascritta. Sch'ellas tralaschan quai, po l'instanza giuditganta desister   da consultar il quint da l'advocata u da l'advocat, cur ch'ella fixescha l'indemnisaziun   da partida. 2 Midadas da la cunvegna d'onurari vegnan per regla renconuschidas tar l'instanza  giuditganta pir a partir da lur inoltraziun, e quai mo, sch'ellas n'han betg l'intent da  malduvrar ina situaziun dal process. 3 Ultra  da la  cunvegna  d'onurari  inoltrada èsi  scumandà  da far  cunvegnientschas  d'onurari  secretas.  Cuntravenziuns  ston  vegnir  annunziadas  a  la  cumissiun  da  surveglianza davart las advocatas e davart ils advocats1).  1) cf. art. 15 da la lescha federala davart la libra circulaziun da las advocatas e dals advocats,  CS 935.61  2    http://db.clex.ch/link/Bund/935.61/rm    310.250   Art.  5 Onurari per la represchentanza gratuita e per la defensiun uffiziala 1 Per ils custs giustifitgads da la represchentanza gratuita e da la defensiun uffiziala   vegn  pajà  a  l'advocata  u  a  l'advocat  in  onurari  da  200 francs  per  ura  plus  las  expensas en daner blut ch'èn stadas necessarias, plus la taglia sin la plivalur. I na   vegnan concedids nagins supplements. La regenza adatta periodicamain la tariffa per  ura a la chareschia. 2 Sche la defensura uffiziala u il defensur uffizial n'inoltrescha betg in quint d'onurari   che  permetta  in'examinaziun  cumplessiva  da  las  expensas,  vegn  l'indemnisaziun  fixada tenor appreziar. * 3 Cumplementarmain  valan  las  regulaziuns  spezialas  da  la  legislaziun  davart  la   giurisdicziun civila, penala ed administrativa. *  Art.  6 Onurari per praticantas giuridicas e per praticants giuridics 1 L'onurari per praticantas giuridicas e per praticants giuridics importa 75 pertschient  da la tariffa per advocatas e per advocats.  Art.  7 Disposiziun transitorica 1 Per ina procedura ch'è  pendenta  davant  ina instanza,  cur  che questa ordinaziun  entra  en vigur,  vala  il  dretg vertent,  fin  che la procedura è finida  davant  questa  instanza.  Art.  8 Midada dal dretg vertent2)  Art.  9 Entrada en vigur 1 Questa ordinaziun vegn messa en vigur da la regenza3).  2) Las midadas dal dretg vertent na vegnan betg inditgadas. 3) messa en vigur cun CR dals 17 da mars 2009 per il 1. d'avrigl 2009   3     310.250    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 17-03-2009 01-04-2009 relasch emprima versiun - 21-12-2010 01-01-2011 Art. 5 al. 2 midada 2010 21-12-2010 01-01-2011 Art. 5 al. 3 integraziun 2010  4       310.250   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 17-03-2009 01-04-2009 emprima versiun - Art. 5 al. 2 21-12-2010 01-01-2011 midada 2010 Art. 5 al. 3 21-12-2010 01-01-2011 integraziun 2010   5    	Art. 1 Object 	Art. 2 Indemnisaziun da partida 1. calculaziun 	Art. 3 2. tariffas usitadas 	Art. 4 3. procedura 	Art. 5 Onurari per la represchentanza gratuita e per la defensiun uffiziala 	Art. 6 Onurari per praticantas giuridicas e per praticants giuridics 	Art. 7 Disposiziun transitorica 	Art. 8 Midada dal dretg vertent2) 	Art. 9 Entrada en vigur  		2018-06-06T01:14:15+0200 	"7001 Chur" 	"Gesetzessammlung Kanton Graubünden"


abbreviation: LItCPC

pdf_content: 320.100 - Lescha introductiva tar il cudesch da procedura civila svizzer (LItCPC)    320.100   Lescha introductiva tar il cudesch da procedura civila  svizzer (LItCPC)  dals 16-06-2010 (versiun dals 01-01-2022)  Il cussegl grond dal chantun Grischun1),  sa basond sin l'art. 31 da la constituziun chantunala2) suenter avair gì invista da la  missiva da la regenza dals 23 da mars 20103),  concluda:  1. Disposiziuns generalas  Art.  1 Object 1 Questa lescha cuntegna las disposiziuns executivas chantunalas tar il cudesch da  procedura civila svizzer4). 2 Ella regla la cumpetenza da las autoritads da mediaziun e da las dretgiras en il   sectur da la giurisdicziun civila. 3 L'organisaziun da las autoritads da mediaziun e da las dretgiras sa drizza tenor la  lescha  davart  l'organisaziun  giudiziala,  uschenavant  ch'il  cudesch  da  procedura  civila5) u questa lescha na cuntegnan naginas regulaziuns. 4 Il  dretg  civil  chantunal  sco  er  las  cumpetenzas  civilas  da  las  autoritads  administrativas  sa  drizzan  tenor  la  legislaziun  introductiva  tar  il  cudesch  civil   svizzer6) e tar il dretg d'obligaziuns7).  1) PCG 2009/2010, 853 2) DG 110.100 3) pagina 853 4) CS 272 5) DG 173.000 6) DG 210.100 7) DG 210.200  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/210.200/rm https://www.gr-lex.gr.ch/data/210.100/rm https://www.gr-lex.gr.ch/data/173.000/rm http://db.clex.ch/link/Bund/272/rm   320.100    Art.  2 Lingua da procedura 1 Las linguas da procedura da las autoritads da mediaziun e da las dretgiras civilas en   il chantun Grischun sa drizzan tenor la lescha da linguas dal chantun Grischun1).  2. Cumpetenza da las autoritads da mediaziun e da las dretgiras  civilas  Art.  3 Autoritads da mediaziun 1 Las incumbensas da l'autoritad da mediaziun tenor il cudesch da procedura civila 2)   èn chaussa: a) da  l'uffizi  da  mediaziun,  nun  ch'ina  autra  autoritad  da  mediaziun  saja   cumpetenta; b) da l'autoritad da mediaziun per dumondas da locaziun per dispitas che resultan   tras la locaziun e tras la fittanza da locals d'abitar e da fatschenta; c) da l'autoritad da mediaziun per  dumondas d'egualitad per  dispitas  tenor  la   lescha federala davart l'egualitad da dunna ed um3). 2 La cumpetenza locala da l'autoritad da mediaziun sa drizza tenor las disposiziuns  dal cudesch da procedura civila davart la cumpetenza territoriala.  Art.  4 Dretgira d'emprima instanza 1. derschadra singula u derschader singul  1 Uschenavant  ch'il  dretg federal u  chantunal na fixescha nagut auter,  decida ina  commembra u in commember da la dretgira regiunala en cumpetenza da derschadra  singula u da derschader singul: * a) en fatschentas, per las qualas vala la procedura summarica; b) en cas da dispitas da dretg patrimonial fin 5000 francs; c) davart  il  divorzi,  davart  la  separaziun da la  lètg u davart  la schliaziun dal   partenadi  registrà  sin  dumonda  communabla  en  cas  d'ina  reconciliaziun  cumpletta;  d) davart l'execuziun; e) davart cuntravenziuns cunter scumonds giudizials en il senn dal cudesch da   procedura civila4). 2 Ella  u  el  liquidescha  dumondas  d'assistenza  giudiziala,  nun  che  la  dretgira  chantunala saja cumpetenta en chaussa.  1) DG 492.100 2) CS 272 3) CS 151.1 4) CS 272  2    http://db.clex.ch/link/Bund/272/rm http://db.clex.ch/link/Bund/151.1/rm http://db.clex.ch/link/Bund/272/rm https://www.gr-lex.gr.ch/data/492.100/rm    320.100   Art.  5 2. dretgira colleghiala 1 La dretgira regiunala è la dretgira civila d'emprima instanza, nun che la derschadra  singula u il derschader singul saja cumpetent. * 2 Ella decida en in gremi da tschintg: a) en fatschentas, per las qualas vala la procedura ordinaria; b) sch'igl è vegnida cuntanschida la valur en dispita per far recurs en chaussas   civilas tar il tribunal federal; c) davart dumondas giuridicas d'impurtanza fundamentala; d) sin ordinaziun da la parsura u dal parsura. 3 En ils ulteriurs cas decida la dretgira regiunala en ina cumposiziun da trais. *  Art.  6 3. dretgira chantunala 1 La dretgira chantunala giuditgescha sco dretgira d'emprima instanza quels cas, nua  ch'il  dretg  federal  prevesa  in'unica  instanza  chantunala,  nun  che  la  dretgira  administrativa saja cumpetenta. 2 Ella decida en cumpetenza da derschadra singula u da derschader singul davart: a) la protecziun giuridica en cas clers da dispitas, nua ch'il dretg federal prevesa   in'unica instanza chantunala; b) chaussas  da la  dretgira  da cumpromiss,  cun excepziun dal  giudicament  da   recurs e da dumondas da revisiun.  Art.  7 Instanza da meds legals 1 Sco instanza da  meds  legals  giuditgescha la  dretgira  chantunala  appellaziuns  e  recurs da dretg civil. 2 Ella decida en cumpetenza da derschadra singula u da derschader singul: a) sche la valur en dispita na surpassa betg 5000 francs; b) sch'in  med  legal  è  evidentamain  inadmissibel  u  è  evidentamain  motivà  u   nunmotivà.  3. Disposiziuns cumplementaras  3.1. ASSISTENZA GIUDIZIALA E PARTICIPAZIUN DA LAS  AUTORITADS  Art.  8 Assistenza giudiziala 1 La dretgira chantunala è l'autoritad centrala chantunala per dumondas d'assistenza  giudiziala or da l'exteriur en il senn dals contracts internaziunals.   3     320.100    2 La consegna a l'exteriur ha lieu directamain d'autoritad ad autoritad. Sch'il traffic  direct è exclus tras il dretg federal u tras il dretg da contracts internaziunals, ha la   consegna lieu sur la dretgira chantunala.  Art.  9 Participaziun da las autoritads 1 Per mesiras repressivas en il rom dal dretg federal po la dretgira ch'è cumpetenta  per l'execuziun consultar la polizia chantunala u communala. 2 Sch'i sa tracta da dumondas d'uffants, po la dretgira surdar l'execuziun a l'autoritad  da protecziun da l'uffant dal lieu da dimora dals uffants. * 3 Obligaziuns da participaziun en auters relaschs chantunals restan resalvadas.  Art.  9a * Surveglianza electronica 1 L'Uffizi  per  l'execuziun  giudiziala  exequescha  surveglianzas  electronicas  tenor  l'artitgel 28c dal Cudesch civil svizzer1). 2 El evaluescha las  datas registradas periodicamain u sin dumonda da la  dretgira  ordinanta. Sche l'Uffizi per l'execuziun giudiziala survegn enconuschientscha d'ina  violaziun dal scumond ch'è da survegliar, infurmescha el la dretgira ordinanta. El è   autorisà  d'annunziar  ina  tala  violaziun  a  la  Polizia  chantunala  ed  a  las  polizias  communalas. 3 Sche la persuna che duai vegnir survegliada cuntrafa a las instrucziuns da l'Uffizi   per l'execuziun giudiziala e sch'ella impedescha uschia la surveglianza electronica,  po  l'Uffizi  per  l'execuziun  giudiziala  dumandar  la  dretgira  ordinanta  d'abolir  la   surveglianza electronica. 4 Suenter la scadenza da la durada da la mesira suttametta l'Uffizi per l'execuziun  giudiziala in rapport a la dretgira ordinanta. 5 Dal rest elavura el las datas da la surveglianza tenor las reglas che valan per la   surveglianza electronica da scumonds da contact e d'areal tenor il dretg penal. 6 L'Uffizi per l'execuziun giudiziala metta a quint a la dretgira ordinanta ils custs da  la surveglianza electronica. Sch'ils custs da l'execuziun na pon betg vegnir adossads  a la persuna survegliada, vegnan els surpigliads da la dretgira ordinanta.  3.2. DISPOSIZIUNS SPEZIALAS  Art.  10 Procedura da mediaziun 1 Cun  l'invitaziun  a  l'intermediaziun  renviescha  l'autoritad  da  mediaziun  a  la  pussaivladad d'ina mediaziun extragiudiziala. Ella po er recumandar ina tala.  1) CS 210  4    http://db.clex.ch/link/Bund/210/rm    320.100   2 La tractativa da mediaziun vegn fatga en in local d'uffizi al domicil, a la sedia u al   lieu da dimora da la partida accusada, sche quel sa chatta en il circul da dretgira. En  ils ulteriurs cas u cun il consentiment da las partidas vegn la tractativa fatga a la   sedia da l'uffizi da mediaziun.  Art.  11 Excepziuns da l'obligaziun d'advocata u d'advocat 1 La represchentanza tras ina persuna ch'è abla d'agir,  che n'è betg inscritta en il   register da las advocatas e dals advocats u che giauda la libra circulaziun tenor la  LLCA1) è pussaivla en il cas singul cun l'approvaziun da la parsura u dal parsura: a) per ina represchentanza betg professiunala; b) en chaussas da scussiun e concurs a norma dal cudesch da procedura civila2); c) en dispitas dal dretg da locaziun e dal dretg da lavur tras persunas che han las    qualificaziuns professiunalas.  Art.  12 Giurisdicziun gratuita 1 Avant ch'il plant vegnia inoltrà a la dretgira decida la parsura u il parsura da la   dretgira d'emprima instanza davart la dumonda da giurisdicziun gratuita. 2 Il chantun sto per regla vegnir tadlà. L'administraziun da taglia communitgescha  las datas necessarias a l'uffizi ch'è cumpetent per la posiziun u a la dretgira. Ella po   render accessiblas las datas cun agid da la procedura d'invista. 3 Ils custs da la giurisdicziun gratuita vegnan surpigliads da la cassa da la dretgira,   uschenavant ch'els van a quint dal chantun tenor il cudesch da procedura civila3). 4 La cumpetenza e la procedura per il pajament posteriur sa drizzan tenor la lescha   davart la giurisdicziun administrativa4).  5 Las disposiziuns dal cudesch da procedura civila davart la giurisdicziun gratuita  valan per la mediaziun extragiudiziala en il senn dal cudesch da procedura civila  [1]), sche: 5)  a) las partidas na possedan betg ils meds finanzials necessaris; b) lur pretensiun giuridica u la mediaziun extragiudiziala na para betg dad esser   invana; e c) ella vegn fatga d'ina mediatura u d'in mediatur extragiudizial renconuschì.  Art.  13 Decisiun davart dumondas da recusaziun dispitaivlas 1 Sche la recusaziun è dispitaivla, vegn la decisiun prendida en absenza da la persuna  pertutgada: a) da la dretgira ch'è cumpetenta en la chaussa principala;  1) CS 935.61 2) CS 272 3) CS 272 4) DG 370.100 5) CS 272   5   http://db.clex.ch/link/Bund/272/rm https://www.gr-lex.gr.ch/data/370.100/rm http://db.clex.ch/link/Bund/272/rm http://db.clex.ch/link/Bund/272/rm http://db.clex.ch/link/Bund/935.61/rm   320.100    b) da la dretgira en cas da recusaziuns tar cumpetenzas da derschadra singula u  da derschader singul;  c) * da la dretgira regiunala en cas da recusaziuns tar autoritads da mediaziun. 2 L'abilitad da decider sa drizza tenor la lescha davart l'organisaziun giudiziala1).  Art.  14 Archivaziun ed invista da las actas 1 Las  actas  da  la  procedura  da  mediaziun  vegnan  archivadas  tar  l'autoritad  da   mediaziun, las actas processualas tar la dretgira. 2 Davart  l'invista  da  las  actas  da  proceduras  terminadas  decida  l'autoritad  u  la   dretgira, nua che las actas èn archivadas. 3 L'invista da las actas vegn concedida, sch'in interess degn da vegnir protegì po  vegnir fatg valair. 4 Cunter decisiuns davart l'invista da las actas poi vegnir fatg recurs en scrit entaifer   30 dis tar l'autoritad da surveglianza.  3.3. CUSTS DA PROCEDURA E CONTABILITAD  Art.  15 Custs da procedura 1 L'adossament  dals  custs  da  procedura  sa  drizza  tenor  il  cudesch  da  procedura   civila2). 2 Las  pauschalas  per  la  procedura  da  mediaziun  e  la  taxa  da  decisiun  vegnan  calculadas tenor las expensas, tenor l'interess e tenor las relaziuns economicas da la  persuna che ha da surpigliar ils custs. 3 La pauschala importa maximalmain 30 000 francs. En proceduras che chaschunan  custs spezialmain gronds s'augmenta il rom da taxas a 100 000 francs. En cas d'ina  reconciliaziun u sch'i vegn desistì d'ina sentenzia motivada cumplettamain, vegn la  pauschala per la procedura da mediaziun respectivamain la taxa da decisiun reducida  adequatamain. 4 La dretgira chantunala regla l'autezza da las pauschalas en in'ordinaziun3).  1) DG 173.000 2) CS 272 3) DG 320.210  6    https://www.gr-lex.gr.ch/data/320.210/rm http://db.clex.ch/link/Bund/272/rm https://www.gr-lex.gr.ch/data/173.000/rm    320.100   Art.  16 Indemnisaziuns 1 L'indemnisaziun da la represchentanza da las partidas sco er da la giurisdicziun  gratuita sa drizza tenor il cudesch da procedura civila1) e tenor la legislaziun davart  las advocatas ed ils advocats2). 2 L'indemnisaziun da perditgas importa maximalmain 500 francs per di per la perdita  da gudogn. Las spesas vegnan indemnisadas maximalmain per las tariffas che valan   per las emploiadas e per ils emploiads dal chantun. La dretgira chantunala regla ils   detagls en in'ordinaziun3).  Art.  17 Contabilitad ed incassament 1 Per mintga cas mainan las autoritads da mediaziun e las dretgiras civilas in agen   quint. 2 Dal  rest  sa  drizzan la  contabilitad e  l'incassament  tenor  las  disposiziuns davart   l'organisaziun giudiziala4).  4. Proceduras civilas davant autoritads administrativas  Art.  18 Princip 1 La cumpetenza da las autoritads administrativas en il sectur dal dretg civil sco er la   procedura sa drizzan en spezial tenor las leschas introductivas tar il cudesch civil 5) e  tar il dretg d'obligaziuns6).  5. Disposiziuns finalas  Art.  19 Aboliziun da relaschs 1 Cun l'entrada en vigur da questa lescha vegnan abolids ils suandants relaschs: a) procedura civila dal chantun Grischun dal 1. da december 19857); b) participaziun dals 2 da mars 1975 al concordat dals 28 d'october 1971 davart   la  concessiun  d'assistenza  giudiziala  vicendaivla  per  l'execuziun  da  las  pretensiuns da dretg public8);  c) participaziun dals 14 da zercladur 1987 al  concordat dals 10 da mars 1977  davart l'execuziun da sentenzias civilas9);  1) CS 272 2) DG 310.100 e DG 310.250 3) DG 310.210 4) DG 173.000 5) DG 210.100 6) DG 210.200 7) CUL 1985, 1516; DG 320.000 8) CUL 1975, 871; DG 220.300 9) CUL 1987, 1974; DG 320.030   7   https://www.gr-lex.gr.ch/data/320.030/rm https://www.gr-lex.gr.ch/data/220.300/rm https://www.gr-lex.gr.ch/data/320.000/rm https://www.gr-lex.gr.ch/data/210.200/rm https://www.gr-lex.gr.ch/data/210.100/rm https://www.gr-lex.gr.ch/data/173.000/rm https://www.gr-lex.gr.ch/data/310.210/rm https://www.gr-lex.gr.ch/data/310.250/rm https://www.gr-lex.gr.ch/data/310.100/rm http://db.clex.ch/link/Bund/272/rm   320.100    d) participaziun dals 2 da mars 1975 al concordat dals 27 da mars 1969 davart la  giurisdicziun da cumpromiss1);  e) participaziun dals 28 da matg 1978 al concordat dals 26 d'avrigl 1974 e dals  8/9 da november 1974 davart la concessiun d'assistenza giudiziala vicendaivla  en chaussas civilas2);  f) participaziun dals 28 da favrer 1904 al concordat dals 5/20 da november 1903  davart la dispensaziun da l'obligaziun da prestar ina garanzia per ils custs da   process3).  2 Sche relaschs vertents renvieschan a disposiziuns che vegnan abolidas tras questa  lescha,  vegnan  applitgadas  las  disposiziuns  correspundentas  dal  cudesch  da  procedura civila [1]) sco er da questa lescha.4)  Art.  20 Midada dal dretg vertent 1 La midada da leschas vegn reglada en l'agiunta5). 2 Sche  ordinaziuns  dal  cussegl  grond  na  correspundan  betg  a  las  directivas  da  l'artitgel 32 alinea 1 da la constituziun chantunala6) e cuntrafan a las disposiziuns dal  cudesch da procedura civila7) u a sia realisaziun en questa lescha, las po il cussegl  grond adattar a quests relaschs tras in'ordinaziun.  Art.  21 Dretg transitoric 1 Proceduras ch'èn pendentas il mument che questa lescha entra en vigur, vegnan  manadas vinavant da las autoritads ch'èn cumpetentas tenor il dretg nov. Dal rest sa   drizza la procedura tenor il dretg vertent. 2 Tge  instituziun  publica  che  sto  pajar  ils  custs  da  la  giurisdicziun  gratuita  en   proceduras pendentas sa drizza tenor il dretg vertent. 3 Per la restituziun dals custs per la giurisdicziun gratuita è cumpetenta l'instituziun   publica che ha pajà ils custs. Dal rest sa drizza la procedura tenor il dretg nov.  Art.  22 Referendum ed entrada en vigur 1 Questa lescha è suttamessa al referendum facultativ8). 2 La regenza fixescha il termin da l'entrada en vigur9).  1) CUL 1975, 747; DG 320.050 2) CUL 1978, 333; DG 320.065 3) vDG 574; DG 320.400 4) CS 272 5) L'agiunta n'è betg cuntegnida en il DG, vesair FUC 2010, 2500 ss. 6) DG 110.100 7) CS 272 8) Il termin da referendum è scadì ils 29 da settember 2009, entaifer quest termin n'èn vegnids   inoltrads nagins referendums. 9) mess en vigur cun CR dals 21 da december 2010 per il 1. da schaner 2011  8    https://www.gr-lex.gr.ch/data/272/rm https://www.gr-lex.gr.ch/data/110.100/rm http://db.clex.ch/link/Bund/272/rm https://www.gr-lex.gr.ch/data/320.400/rm https://www.gr-lex.gr.ch/data/320.065/rm https://www.gr-lex.gr.ch/data/320.050/rm    320.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 16-06-2010 01-01-2011 relasch emprima versiun - 11-12-2012 01-01-2013 Art. 9 al. 2 midada - 02-02-2016 01-01-2017 Art. 4 al. 1 midada 2016-001 02-02-2016 01-01-2017 Art. 5 al. 1 midada 2016-001 02-02-2016 01-01-2017 Art. 5 al. 3 midada 2016-001 02-02-2016 01-01-2017 Art. 13 al. 1, c) midada 2016-001 27-08-2021 01-01-2022 Art. 9a integraziun 2021-049   9     320.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 16-06-2010 01-01-2011 emprima versiun - Art. 4 al. 1 02-02-2016 01-01-2017 midada 2016-001 Art. 5 al. 1 02-02-2016 01-01-2017 midada 2016-001 Art. 5 al. 3 02-02-2016 01-01-2017 midada 2016-001 Art. 9 al. 2 11-12-2012 01-01-2013 midada - Art. 9a 27-08-2021 01-01-2022 integraziun 2021-049 Art. 13 al. 1, c) 02-02-2016 01-01-2017 midada 2016-001  10     	1. Disposiziuns generalas 	Art. 1 Object 	Art. 2 Lingua da procedura  	2. Cumpetenza da las autoritads da mediaziun e da las dretgiras civilas 	Art. 3 Autoritads da mediaziun 	Art. 4 Dretgira d'emprima instanza 1. derschadra singula u derschader singul 	Art. 5 2. dretgira colleghiala 	Art. 6 3. dretgira chantunala 	Art. 7 Instanza da meds legals  	3. Disposiziuns cumplementaras 	3.1. Assistenza giudiziala e participaziun da las autoritads 	Art. 8 Assistenza giudiziala 	Art. 9 Participaziun da las autoritads 	Art. 9a * Surveglianza electronica  	3.2. Disposiziuns spezialas 	Art. 10 Procedura da mediaziun 	Art. 11 Excepziuns da l'obligaziun d'advocata u d'advocat 	Art. 12 Giurisdicziun gratuita 	Art. 13 Decisiun davart dumondas da recusaziun dispitaivlas 	Art. 14 Archivaziun ed invista da las actas  	3.3. Custs da procedura e contabilitad 	Art. 15 Custs da procedura 	Art. 16 Indemnisaziuns 	Art. 17 Contabilitad ed incassament   	4. Proceduras civilas davant autoritads administrativas 	Art. 18 Princip  	5. Disposiziuns finalas 	Art. 19 Aboliziun da relaschs 	Art. 20 Midada dal dretg vertent 	Art. 21 Dretg transitoric 	Art. 22 Referendum ed entrada en vigur   		2021-12-23T16:05:24+0100 	"7001 Chur" 	"Gesetzessammlung Kanton Graubünden"


abbreviation: ORtLItCPC

pdf_content: Ordinaziun tar la lescha introductiva tar il cudesch da procedura civila svizzer (ORtLItCPC)    320.110   Ordinaziun tar la lescha introductiva tar il cudesch da  procedura civila svizzer (ORtLItCPC)  dals 21-12-2010 (versiun dals 01-01-2011)  sa basond sin l'art. 45 al. 1 da la constituziun chantunala1)  relaschada da la regenza ils 21 da december 2010  1. Disposiziuns cumplementaras  Art.  1 Giurisdicziun gratuita 1 L'audiziun  dal  chantun  serva  en  spezial  a  sclerir  las  relaziuns  finanzialas.  L'administraziun  da taglia,  ch'è  cumpetenta  per  la  posiziun,  po sa  restrenscher  a  quest aspect. 2 La  necessitad  da  vegnir  represchentà  tras  in'advocata  u  tras  in  advocat  e  las  schanzas da success da la procedura ston vegnir examinadas en emprima lingia da la  dretgira. 3 Decisiuns,  tar  las  qualas  la  giurisdicziun  gratuita  vegn  concedida,  ston  vegnir  communitgadas a l'administraziun da taglia en il dispositiv.  2. Disposiziuns finalas  Art.  2 Aboliziun da relaschs 1 Cun l'entrada en vigur da questa ordinaziun vegnan abolids ils suandants relaschs: a) ordinaziun  per  realisar  l'artitgel  28b  dal  cudesch  civil  svizzer  dals  19 da   zercladur 20072) (DG 210.150); b) tariffa  da  custs  en  la  procedura  civila  dals  9  da  december  1985 3) (DG   320.075).  1) DG 110.100 2) CUL 2007, FUC 2522 3) CUL 1985, 1578  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/320.075/rm http://www.gr-lex.gr.ch/data/210.150/rm   320.110    2 Sche relaschs vertents renvieschan a disposiziuns che vegnan abolidas tras questa  ordinaziun,  vegnan  applitgadas  las  disposiziuns  correspundentas  dal  cudesch  da  procedura civila svizzer e da la legislaziun introductiva chantunala.  Art.  3 Midada dal dretg vertent 1 La midada d'ordinaziuns da la regenza vegn reglada en l'agiunta3).  Art.  4 Entrada en vigur 1 Questa ordinaziun entra en vigur il 1. da schaner 2011.  3) L'agiunta n'è betg cuntegnida en il DG, vesair FUC 2010, 4824.  2       320.110   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-12-2010 01-01-2011 relasch emprima versiun -   3     320.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-12-2010 01-01-2011 emprima versiun -  4     	1. Disposiziuns cumplementaras 	Art. 1 Giurisdicziun gratuita  	2. Disposiziuns finalas 	Art. 2 Aboliziun da relaschs 	Art. 3 Midada dal dretg vertent 	Art. 4 Entrada en vigur   		2018-06-06T01:14:57+0200 	"7001 Chur" 	"Gesetzessammlung Kanton Graubünden"


abbreviation: OTDPC

pdf_content: Ordinaziun davart las taxas da dretgira en proceduras civilas (OTDPC)    320.210   Ordinaziun davart las taxas da dretgira en proceduras  civilas (OTDPC)  dals 14-12-2010 (versiun dals 01-01-2017)  sa basond sin l'art. 51a al. 3 da la constituziun chantunala1) sco er sin l'art. 15 al. 4 e  sin l'art. 16 al. 2 da la lescha introductiva tar il cudesch da procedura civila svizzer2)  relaschada da la dretgira chantunala ils 14 da december 2010  1. Custs da dretgira  Art.  1 En general 1 Il diever da l'autoritad da mediaziun u da la dretgira inclusiv da l'actuariat e da la  chanzlia vegn indemnisà tras ina pauschala tenor questa ordinaziun. 2 Ulteriuras  taxas  u  supplements  per  la  valur  en  dispita  n'èn  betg  admissibels.  Resalvads  restan  –  tenor  il  dretg  federal  –  ils  custs  per  la  retschertga  da  las   cumprovas, per la translaziun u per la represchentanza da l'uffant. 3 L'obligaziun da surpigliar ils custs da translaziuns tranter pliras linguas uffizialas  d'ina autoritad da mediaziun u d'ina dretgira sa drizza tenor las disposiziuns da la   lescha da linguas. 4 Il  dretg federal fixescha,  en tge proceduras ch'i  na dastgan vegnir  pronunziadas  naginas taxas da dretgira.  1.1. PROCEDURA DAVANT LAS AUTORITADS DA  MEDIAZIUN  Art.  2 Mediaziun, decisiuns 1 En la procedura da mediaziun importa la taxa 100 fin 500 francs.  1) DG 110.100 2) DG 320.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/320.100/rm   320.210    2 Sche l'autoritad da mediaziun sto prender ina decisiun tenor l'artitgel 212 CPC 1) u  sch'ina proposta per la sentenzia vegn acceptada en ina dispita da dretg patrimonial  tenor l'artitgel 210 alinea 1 litera c CPC, importa la taxa 300 fin 3000 francs. 3 En proceduras cun custs spezialmain gronds po la taxa vegnir augmentada fin al  dubel da la taxa maximala. *  1.2. PROCEDURA DAVANT LA DRETGIRA REGIUNALA *  Art.  3 Procedura ordinaria 1 En  chaussas  da  dretg  patrimonial  e  da  dretg  betg  patrimonial  che  vegnan  giuditgadas  da  la  dretgira  colleghiala  en  la  procedura  ordinaria2),  incassescha  la  dretgira taxas da decisiun da 3000 fin 30 000 francs. 2 En proceduras che chaschunan custs spezialmain gronds dastga vegnir incassada  ina taxa da decisiun fin 100 000 francs.  Art.  4 Procedura simplifitgada 1 Per chaussas da dretg patrimonial che vegnan giuditgadas da la dretgira colleghiala  en la procedura simplifitgada3) vala ina taxa da decisiun da 1500 fin 8000 francs. 2 Sche la  derschadra singula  u il  derschader  singul  è  cumpetent  en la  procedura  simplifitgada, importa la taxa da decisiun 1000 fin 3000 francs. 3 En  proceduras  cun  custs  spezialmain  gronds  po  la  taxa  da  decisiun  vegnir   augmentada fin al dubel da la taxa maximala.  Art.  5 Procedura summarica 1 En proceduras summaricas4) davant la derschadra singula u il derschader singul da  la dretgira regiunala importa la taxa da decisiun 100 fin 5000 francs. * 2 En proceduras cun custs spezialmain gronds po la taxa vegnir augmentada fin al  dubel da la taxa maximala. * 3 Resalvadas restan las disposiziuns da l'ordinaziun da taxas tar la lescha federala   davart la scussiun ed il concurs5). *  1) CS 272 2) art. 219 ss. CPC, CS 272 3) art. 243 ss. CPC, CS 272 4) art. 248 ss. CPC, CS 272 5) CS 281.35  2    http://db.clex.ch/link/Bund/281.35/rm http://db.clex.ch/link/Bund/272/rm http://db.clex.ch/link/Bund/272/rm http://db.clex.ch/link/Bund/272/rm http://db.clex.ch/link/Bund/272/rm    320.210   Art.  6 Proceduras spezialas 1 En proceduras da divorzi, da separaziun da la lètg e da schliaziun dal partenadi  registrà sin dumonda communabla en cas d'ina reconciliaziun cumpletta incassescha  la  derschadra singula  u il  derschader  singul  da la  dretgira  regiunala  ina taxa  da  decisiun da 1500 fin 5000 francs. * 2 … * 3 … * 4 Per  pronunziar  multas  pervia  da  cuntravenziuns  cunter  scumonds  giudizials 1)   importa la taxa da decisiun 100 fin 500 francs.  Art.  7 Procedura senza decisiun u senza motivaziun da la decisiun 1 Sch'ina procedura vegn terminada tras in'enclegientscha, tras la renconuschientscha  dal plant u tras la retratga dal plant u sche la procedura daventa obsoleta 2),  vegn  incassada ina taxa da decisiun reducida. 2 La taxa da decisiun vegn reducida per maximalmain la mesadad, sche las partidas  desistan d'ina motivaziun suenter la communicaziun da la decisiun en il dispositiv3).  1.3. PROCEDURA DAVANT LA DRETGIRA CHANTUNALA  Art.  8 Sco suletta instanza chantunala 1 En  chaussas  che  la  dretgira  chantunala  giuditgescha  sco  suletta  instanza  chantunala, importa la taxa da decisiun 1000 fin 30 000 francs.  Art.  9 Sco instanza d'appellaziun 1 En la procedura d'appellaziun incassescha la dretgira chantunala in taxa da decisiun  da 1000 fin 30 000 francs.  Art.  10 Sco instanza da recurs 1 En  proceduras  da  recurs  da  dretg  civil  importa  la  taxa  da  decisiun  500  fin  8000 francs. 2 Resalvadas restan las disposiziuns da l'ordinaziun da taxas tar la lescha federala   davart la scussiun ed il concurs4).  Art.  11 Proceduras cun custs spezialmain gronds 1 En proceduras che chaschunan custs spezialmain gronds dastga vegnir incassada  ina taxa da decisiun fin 100 000 francs.  1) art. 258 CPC, CS 272 2) art. 241 CPC, CS 272 3) art. 239 CPC, CS 272 4) CS 281.35   3   http://db.clex.ch/link/Bund/281.35/rm http://db.clex.ch/link/Bund/272/rm http://db.clex.ch/link/Bund/272/rm http://db.clex.ch/link/Bund/272/rm   320.210    Art.  12 Proceduras senza decisiun 1 Sch'ina procedura vegn terminada tras in'enclegientscha, tras la renconuschientscha  dal  plant  u  tras  la retratga dal plant u sche la  procedura daventa  obsoleta,  vegn  incassada ina taxa da decisiun reducida.  Art.  13 Liquidaziun en cas clers 1 Sch'il cas vegn liquidà en la procedura tenor l'artitgel 18 alinea 3 LOG1), po la taxa  da decisiun vegnir reducida tenor l'appreziar da la dretgira.  Art.  13a * Decisiuns spezialas en proceduras currentas 1 Per  disposiziuns processualdirectivas  e  per  mesiras  preventivas  cun adossament  dals custs importa la taxa da decisiun 100 fin 5000 francs.  1.4. PROCEDURA DA REVISIUN SCO ER INTERPRETAZIUN E  RECTIFICAZIUN  Art.  14 Revisiun 1 En la procedura da revisiun vegnan incassadas taxas da decisiun entaifer il rom che  vala per la decisiun che sto vegnir revedida.  Art.  15 Interpretaziun / rectificaziun 1 La  taxa  da  decisiun  per  tractar  dumondas  d'interpretaziun  e  da  rectificaziun  nunmotivadas importa 300 fin 2000 francs.  2. Indemnisaziun da perditgas  Art.  16 Indemnisaziun da perditgas 1 Per lur interrogaziun, inclusiv lur custs per vegnir e per turnar, vegnan las perditgas   indemnisadas cun 30 francs per ura. 2 Sche la perditga fa valair ina perdita da gudogn pli gronda, sto ella cumprovar quai.   L'indemnisaziun importa maximalmain 500 francs per di. 3 Las medemas tariffas valan per infurmaziuns en scrit da persunas privatas tenor  l'artitgel 190 CPC2).  1) DG 173.000 2) CS 272  4    http://db.clex.ch/link/Bund/272/rm http://www.gr-lex.gr.ch/data/173.000/rm    320.210   Art.  17 Spesas 1 A las perditgas vegnan pajadas sin dumonda las spesas tenor il dretg chantunal da   persunal3).  3. Disposiziun finala  Art.  18 Entrada en vigur 1 Questa ordinaziun entra en vigur il 1. da schaner 2011.  3) cf. art. 34 LP (DG 170.400), art. 25 ss. OP (DG 170.410)   5   http://www.gr-lex.gr.ch/data/170.410/rm http://www.gr-lex.gr.ch/data/170.400/rm   320.210    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 14-12-2010 01-01-2011 relasch emprima versiun - 17-12-2012 01-01-2013 Art. 2 al. 3 integraziun - 17-12-2012 01-01-2013 Art. 5 al. 2 midada - 17-12-2012 01-01-2013 Art. 5 al. 3 integraziun - 17-12-2012 01-01-2013 Art. 6 al. 2 aboliziun - 17-12-2012 01-01-2013 Art. 6 al. 3 aboliziun - 17-12-2012 01-01-2013 Art. 13a integraziun - 01-12-2016 01-01-2017 Titel 1.2. midada 2016-033 01-12-2016 01-01-2017 Art. 5 al. 1 midada 2016-033 01-12-2016 01-01-2017 Art. 6 al. 1 midada 2016-033  6       320.210   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 14-12-2010 01-01-2011 emprima versiun - Art. 2 al. 3 17-12-2012 01-01-2013 integraziun - Titel 1.2. 01-12-2016 01-01-2017 midada 2016-033 Art. 5 al. 1 01-12-2016 01-01-2017 midada 2016-033 Art. 5 al. 2 17-12-2012 01-01-2013 midada - Art. 5 al. 3 17-12-2012 01-01-2013 integraziun - Art. 6 al. 1 01-12-2016 01-01-2017 midada 2016-033 Art. 6 al. 2 17-12-2012 01-01-2013 aboliziun - Art. 6 al. 3 17-12-2012 01-01-2013 aboliziun - Art. 13a 17-12-2012 01-01-2013 integraziun -   7    	1. Custs da dretgira 	Art. 1 En general 	1.1. Procedura davant las autoritads da mediaziun 	Art. 2 Mediaziun, decisiuns  	1.2. Procedura davant la dretgira regiunala * 	Art. 3 Procedura ordinaria 	Art. 4 Procedura simplifitgada 	Art. 5 Procedura summarica 	Art. 6 Proceduras spezialas 	Art. 7 Procedura senza decisiun u senza motivaziun da la decisiun  	1.3. Procedura davant la dretgira chantunala 	Art. 8 Sco suletta instanza chantunala 	Art. 9 Sco instanza d'appellaziun 	Art. 10 Sco instanza da recurs 	Art. 11 Proceduras cun custs spezialmain gronds 	Art. 12 Proceduras senza decisiun 	Art. 13 Liquidaziun en cas clers 	Art. 13a * Decisiuns spezialas en proceduras currentas  	1.4. Procedura da revisiun sco er interpretaziun e rectificaziun 	Art. 14 Revisiun 	Art. 15 Interpretaziun / rectificaziun   	2. Indemnisaziun da perditgas 	Art. 16 Indemnisaziun da perditgas 	Art. 17 Spesas  	3. Disposiziun finala 	Art. 18 Entrada en vigur   		2018-06-06T05:19:12+0200 	"7001 Chur" 	"Gesetzessammlung Kanton Graubünden"


abbreviation: LItCPP

pdf_content: 350.100 - Lescha introductiva tar il cudesch da procedura penala svizzer (LItCPP)    350.100   Lescha introductiva tar il cudesch da procedura penala  svizzer (LItCPP)  dals 16-06-2010 (versiun dals 01-01-2022)  Il cussegl grond dal chantun Grischun1),  sa basond sin l'art. 31 da la constituziun chantunala2), suenter avair gì invista da la missiva da la regenza dals 23 da mars 20103),  concluda:  1. Disposiziuns generalas  Art.  1 Object 1 Questa lescha cuntegna las disposiziuns executivas chantunalas tar il cudesch da  procedura penala svizzer4) e tar la procedura penala per giuvenils5). 2 Ella  regla  la  posiziun,  l'organisaziun  e  las  cumpetenzas  da  las  autoritads  da  persecuziun penala, la procedura da grazia sco er las disposiziuns generalas dal dretg  penal chantunal. 3 L'organisaziun  da  las  autoritads  giudizialas  sa  drizza  tenor  la  lescha  davart   l'organisaziun  giudiziala6),  uschenavant  ch'il  cudesch  da  procedura  penala,  la  procedura penala per giuvenils u questa lescha na cuntegnan naginas regulaziuns. 4 L'execuziun da chastis e da mesiras sco er l'arrest d'inquisiziun sa drizzan tenor las  disposiziuns davart l'execuziun giudiziala en il chantun Grischun.  1) PCG 2009/2010, 853 2) DG 110.100 3) pagina 795 4) CS 312.0 5) CS 312.1 6) DG 173.000  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/173.000/rm http://db.clex.ch/link/Bund/312.1/rm http://db.clex.ch/link/Bund/312.0/rm   350.100    Art.  2 Causals penals chantunals 1. en general  1 Las disposiziuns generalas dal cudesch penal svizzer1) vegnan applitgadas confurm  al senn per ils acts chastiabels tenor il dretg chantunal. 2 Sch'i na resorta betg expressivamain u tenor il senn da la prescripziun che mo il  surpassament  intenziunà  vegnia  smanatschà  cun  chasti,  vegn  chastià  er  il  surpassament commess per negligientscha.  Art.  3 2. procedura 1 La persecuziun ed il giudicament d'acts chastiabels dal dretg chantunal sa drizzan   tenor il cudesch da procedura penala2) respectivamain tenor la procedura penala per  giuvenils3). 2 Resalvadas restan prescripziuns da procedura spezialas.  Art.  4 Causals penals communals 1 La cumpetenza  da  las  vischnancas per  relaschar  disposiziuns  penalas  sa  drizza  tenor la lescha da vischnancas dal chantun Grischun4). 2 La procedura per persequitar e per giuditgar acts chastiabels dal dretg communal sa  drizza  tenor  la  lescha  davart  la  giurisdicziun  administrativa5),  nun  ch'ils  acts  chastiabels  sajan  vegnids  commess  da  giuvenils  en  il  senn  dal  dretg  penal  per  giuvenils6) u nun ch'igl existian prescripziuns da procedura spezialas. La procedura  cunter giuvenils sa drizza tenor la procedura penala per giuvenils7). 3 Las  vischnancas  pon  prevair  ina  procedura  da  multas  disciplinaras.  Las  disposiziuns correspundentas da questa lescha valan confurm al senn.  Art.  5 Lingua da procedura 1 Las  linguas  da  procedura  da  las  autoritads  penalas  en  il  chantun  Grischun  sa   drizzan tenor la lescha da linguas dal chantun Grischun8).  1) CS 311.0 2) CS 312.0 3) CS 312.1 4) DG 175.050 5) DG 370.100 6) CS 311.1 7) CS 312.1 8) DG 492.100  2    https://www.gr-lex.gr.ch/data/492.100/rm http://db.clex.ch/link/Bund/312.1/rm http://db.clex.ch/link/Bund/311.1/rm https://www.gr-lex.gr.ch/data/370.100/rm https://www.gr-lex.gr.ch/data/175.050/rm http://db.clex.ch/link/Bund/312.1/rm http://db.clex.ch/link/Bund/312.0/rm http://db.clex.ch/link/Bund/311.0/rm    350.100   2. Organisaziun e cumpetenzas da las autoritads da persecuziun  penala  2.1. PROCURA PUBLICA  2.1.1. Posiziun ed organisaziun  Art.  6 Posiziun e surveglianza 1 La procura publica è independenta en l'applicaziun dal dretg ed è suttamessa mo al   dretg. 2 Areguard l'administraziun è ella suttamessa al departament ch'è cumpetent per la   giustia. 3 La regenza surveglia la procura publica e po dar ad ella directivas liantas davart  l'adempliment administrativ da sias incumbensas.  Art.  7 Princips da l'organisaziun 1 La procura publica vegn manada da l'emprima procuratura publica u da l'emprim  procuratur public. 2 La procura per giuvenils è ina partiziun da la procura publica e vegn manada da la   procuratura directiva u dal procuratur directiv per giuvenils. 3 La procura publica ha sia sedia uffiziala a Cuira e maina posts externs decentrals. 4 La regenza regla  ils detagls  da l'organisaziun ed ils lieus dals posts  externs en   in'ordinaziun2). Ella po divider la procura publica en partiziuns che vegnan per regla   manadas da las procuraturas publicas directivas e dals procuraturs publics directivs.  Art.  8 Cumposiziun 1 La procura publica sa cumpona da l'emprima procuratura publica u da l'emprim  procuratur public e da sia substituta u da ses substitut sco er dal dumber necessari: a) da procuraturas publicas directivas e da procuraturs publics directivs sco er da   la procuratura directiva u dal procuratur directiv per giuvenils; b) da procuraturas publicas e da procuraturs publics sco er da procuraturas e da   procuraturs per giuvenils; c) da  referendarias  e  da  referendaris  sco  er  d'emploiadas  e  d'emploiads  da   chanzlia. 2 En cas da basegn po la regenza nominar procuraturas publicas extraordinarias e   procuraturs publics extraordinaris sco er procuraturas extraordinarias e procuraturs  extraordinaris per giuvenils.  2) DG 350.110   3   https://www.gr-lex.gr.ch/data/350.110/rm   350.100    Art.  9 Cundiziuns d'engaschament 1 Las procuraturas publicas ed ils procuraturs publics sco er las procuraturas ed ils  procuraturs  per  giuvenils  ston  avair  la  qualificaziun  persunala  e  professiunala  necessaria, ina scolaziun terminada en giurisprudenza e – per regla – ina patenta  d'advocata u d'advocat. 2 En cas excepziunals motivads poi vegnir desistì da la cundiziun da la scolaziun  terminada  en  giurisprudenza,  sch'igl  è  avant  maun  ina  scolaziun  equivalenta  specifica.  Art.  10 Engaschament e prevenziun professiunala 1 Las  relaziuns  d'engaschament  e  la  prevenziun  professiunala  da  tut  las  collavuraturas e da tut ils collavuraturs da la procura publica sa drizzan tenor il dretg   chantunal  da persunal respectivamain tenor  il  dretg chantunal davart  la cassa da   pensiun. 2 La cumpetenza per l'engaschament e per la desditga sa drizza tenor la lescha dal  persunal1). 3 Avant che entrar en uffizi fan las procuraturas publicas ed ils procuraturs publics   davant l'instanza d'engaschament in sarament u in'empermischun solenna ch'ellas ed  els  adempleschian  conscienziusamain  lur  obligaziuns.  Il  text  dal  sarament  u  da  l'empermischun  solenna  correspunda  confurm  al  senn  a  la  formulaziun  per  las  derschadras e per ils derschaders.  Art.  11 Direcziun 1 L'emprima  procuratura  publica  u  l'emprim  procuratur  public  ha  en  spezial  las  suandantas incumbensas: a) manar la procura publica en quai che reguarda il persunal, il manaschi e la    professiun; b) garantir ina scolaziun ed ina furmaziun supplementara professiunala; c) dar directivas a bucca ed en scrit; d) represchentar la procura publica vers anor. 2 La regenza regla la substituziun ed ulteriurs detagls en in'ordinaziun2).  2.1.2. Cumpetenzas tenor cas  Art.  12 Emprima procuratura publica u emprim procuratur public 1 L'emprima procuratura publica u l'emprim procuratur public è en spezial cumpetent  per: a) relaschar disposiziuns da betg avrir l'inquisiziun penala;  1) DG 170.400 2) DG 350.110  4    https://www.gr-lex.gr.ch/data/350.110/rm https://www.gr-lex.gr.ch/data/170.400/rm    350.100   b) attribuir cas a las partiziuns u a las procuraturas publicas ed als procuraturs   publics;  c) approvar  disposiziuns  da  betg  avrir,  da  sistir  u  da  suspender  l'inquisiziun  penala  ch'èn vegnidas relaschadas da las procuraturas  publicas  directivas e  dals  procuraturs  publics  directivs  sco  er  da  la  procuratura  directiva  u  dal  procuratur directiv per giuvenils;  d) far protesta cunter mandats penals che na derivan betg da la procura publica; e) prender meds legals e represchentar la procura publica davant l'instanza da   meds legals; f) decider la cumpetenza territoriala davant tribunals da la confederaziun; g) relaschar directivas internas. 2 En il cas singul po ella u el surdar ad ina procuratura publica directiva u ad in  procuratur  public  directiv,  a  la  procuratura  directiva u al  procuratur  directiv  per   giuvenils,  ad  ina  procuratura  publica  u  ad  in  procuratur  public  ubain  ad  ina  procuratura  u  ad  in  procuratur  per  giuvenils  da  prender  meds  legals  e  da   represchentar la procura publica davant l'instanza da meds legals.  Art.  13 Procuraturas publicas directivas e procuraturs publics directivs 1 Las procuraturas  publicas  directivas  ed ils  procuraturs  publics  directivs  mainan  agens cas ed èn en spezial cumpetents en lur partiziun per: a) relaschar disposiziuns da betg avrir l'inquisiziun penala; b) attribuir cas a las procuraturas publicas ed als procuraturs publics; c) approvar disposiziuns da sistida e da suspensiun.  Art.  14 Procuraturas publicas e procuraturs publics 1 Las procuraturas publicas ed ils procuraturs publics èn en spezial cumpetents per: a) far inquisiziuns penalas; b) sistir e suspender la procedura; c) ordinar mesiras repressivas respectivamain proponer l'arrest d'inquisiziun e da   segirezza  sco  er  autras  mesiras  repressivas  che  ston  vegnir  approvadas  u  ordinadas da la dretgira;  d) relaschar mandats penals; e) manar las referendarias ed ils referendaris; f) far l'accusaziun; g) represchentar la procura publica davant dretgira; h) liquidar dumondas interchantunalas ed internaziunalas d'assistenza giudiziala; i) relaschar decisiuns posteriuras ed autonomas. 2 Ellas ed els pon er manar proceduras cunter giuvenils. *  Art.  15 Referendarias e referendaris 1 Per incumbensa d'ina procuratura publica u d'in procuratur public respectivamain  d'ina  procuratura  u  d'in  procuratur  per  giuvenils  pon  las  referendarias  ed  ils  referendaris citar las persunas ch'èn participadas a la procedura e far interrogaziuns.   5     350.100    2 En l'inquisiziun penala pervia da surpassaments pon ellas ed els relaschar decrets   penals sut la direcziun d'ina procuratura publica u d'in procuratur public.  Art.  16 Procura per giuvenils 1 La procura per giuvenils è cumpetenta per la persecuziun penala da giuvenils en tut  il chantun. 2 Ella è l'autoritad d'inquisiziun en il senn da la Procedura penala per giuvenils1),  decida en la procedura da mandat penal,  fa  l'accusaziun davant las  dretgiras per  giuvenils  ed  è  cumpetenta  per  l'execuziun  dals  chastis  e  da  las  mesiras  cunter   giuvenils. * 3 Las disposiziuns davart las procuraturas publicas directivas e davart ils procuraturs  publics  directivs  sco  er  davart  las  procuraturas  publicas  e  davart  ils  procuraturs  publics valan confurm al senn per la procura per giuvenils. 4 Las procuraturas ed ils procuraturs per giuvenils pon er manar proceduras cunter  persunas creschidas.  Art.  16a * Mediaziun extragiudiziala en la procedura penala per giuvenils 1. princip  1 La  Procura  per  giuvenils  dumonda  il  consentiment  da  las  partidas  e  da  lur   represchentanza  legala  per  instradar  ina  procedura  da  mediaziun  extragiudiziala,   sche: a) i èn avant maun perspectivas motivadas per schliar il conflict; b) il stadi da l'inquisiziun permetta quai. 2 Sch'il consentiment da las partidas e da lur represchentanza legala è avant maun,  incumbensescha la Procura per giuvenils in'organisaziun u ina persuna adattada cun  la realisaziun da la procedura da mediaziun extragiudiziala. Vegnir engaschadas pon  persunas  che  garanteschan  –  en  quai  che  reguarda  la  scolaziun,  las  enconuschientschas  giuridicas  e  l'imparzialitad  –  per  in  andament  gist  da  la  procedura.  Art.  16b * 2. procedura 1 La mediatura extragiudiziala u il mediatur extragiudizial orientescha las partidas  davart  las  finamiras  persequitadas,  davart  las  cundiziuns  generalas,  davart   l'andament planisà, davart la muntada da la procedura da mediaziun extragiudiziala  sco er davart  lur dretgs,  en spezial  davart  la voluntariadad da la cooperaziun.  A  deposiziuns ed a scrittiras ch'èn vegnidas fatgas e redigidas durant la procedura da  mediaziun extragiudiziala, na pon las partidas betg sa referir en in'autra procedura.  1) CS 312.1  6    http://db.clex.ch/link/Bund/312.1/rm    350.100   2 La mediatura extragiudiziala u il mediatur extragiudizial maina discurs cuminaivels  cun las partidas. Excepziunalmain pon vegnir manads discurs individuals. Ils discurs  han  lieu  cun  exclusiun  da  la  publicitad.  Sin  dumonda  poi  vegnir  permess  a  las  partidas da sa laschar accumpagnar da lur represchentanza legala u d'ina persuna da   confidenza. 3 La procedura da mediaziun extragiudiziala duai per regla vegnir terminada entaifer  3 mais. Sche la mediaziun extragiudiziala porta in'enclegientscha, vegn quella fixada  en ina cunvegna en scrit. Las partidas e la mediatura extragiudiziala u il mediatur  extragiudizial suttascrivan la cunvegna. Sche la mediaziun extragiudiziala na porta  nagina  enclegientscha,  constatescha  la  mediatura  extragiudiziala  u  il  mediatur  extragiudizial ch'ella na saja betg reussida. 4 La mediatura extragiudiziala u il mediatur extragiudizial orientescha la Procura per  giuvenils davart la terminaziun da la procedura. Sin dumonda vegn la Procura per  giuvenils orientada da tut temp davart il stadi da la mediaziun extragiudiziala. La  Procura per giuvenils mantegna la direcziun da la procedura er durant la procedura   da  mediaziun  extragiudiziala.  Ella  procura  per  l'execuziun  da  la  cunvegna  da  mediaziun extragiudiziala.  2.2. POLIZIA GIUDIZIALA  Art.  17 Polizia chantunala 1 La polizia chantunala collavura tar l'inquisiziun sco polizia giudiziala. 2 Las  incumbensas  da  la  polizia  giudiziala  sa  drizzan  tenor  il  dretg  federal.  La  procura publica po incumbensar la polizia chantunala d'interrogar perditgas. 3 Per  las  activitads  sco  polizia  giudiziala  èn  ils  organs  da  la  polizia  chantunala  suttamess en vista professiunala a la surveglianza da la procura publica sco er a ses  dretg da dar directivas. 4 L'organisaziun da la  polizia  giudiziala  sco er  la  subordinaziun administrativa e  disciplinara sa drizzan tenor la legislaziun da polizia.  2.3. AUTORITADS ADMINISTRATIVAS  Art.  18 Autoritads penalas per surpassaments 1 La  persecuziun  ed  il  giudicament  da  surpassaments  è  chaussa  d'ina  autoritad  administrativa, sch'ina lescha prevesa expressivamain quai. 2 Per decisiuns posteriuras è cumpetenta la procura publica.   7     350.100    3. Cumpetenza materiala da las dretgiras penalas  Art.  19 Dretgira d'emprima instanza 1 La dretgira regiunala è la dretgira penala d'emprima instanza. * 2 Ella decida en in gremi da tschintg: a) davart dumondas giuridicas d'impurtanza fundamentala; b) sin ordinaziun da la parsura u dal parsura; c) sche la procura publica:  1. propona in chasti che privescha da la libertad da passa 5 onns; 2. propona in internament u ina mesira terapeutica staziunara; 3. propona ina privaziun da la libertad da passa 5 onns en cas da sancziuns   cundiziunadas ch'èn da revocar a medem temp. 3 En ils ulteriurs cas decida la dretgira regiunala en ina cumposiziun da trais. *  Art.  20 Dretgira per giuvenils 1 La dretgira regiunala è la dretgira per giuvenils. *  Art.  21 Dretgira da mesiras repressivas 1 La derschadra singula u il derschader singul da la dretgira chantunala da mesiras  repressivas ha la funcziun da dretgira da mesiras repressivas en chaussas penalas ed  en chaussas penalas da giuvenils. 2 Ella u el è cumpetent per la protecziun dal secret professiunal en connex cun la  surveglianza dal traffic da posta e da telecommunicaziun.  Art.  22 Dretgira d'appellaziun ed instanza da recurs 1 La dretgira chantunala è la dretgira d'appellaziun e l'instanza da recurs en chaussas  penalas ed en chaussas penalas da giuvenils.  4. Disposiziuns cumplementaras  4.1. ASSISTENZA GIUDIZIALA  Art.  23 Assistenza giudiziala intrachantunala 1 Las autoritads penalas chantunalas prestan assistenza giudiziala vicendaivla.  Art.  24 Assistenza giudiziala interchantunala 1 Cun  resalva  dal  dretg  reciproc  vegn  prestada  assistenza  giudiziala  er  per  acts   chastiabels dal dretg chantunal.  8       350.100   2 L'assistenza  giudiziala  naziunala  vegn  prestada  da  l'autoritad  penala  ch'è  cumpetenta al lieu, nua che l'act processual duai avair lieu.  Art.  25 Surpigliada dal chasti 1 La  procura  publica  decida  davart  la  dumonda  d'in  stadi  ester  da  surpigliar  la  persecuziun penala. 2 Ella ceda la persecuziun penala ad in stadi ester u fa ina dumonda correspundenta.  4.2. DRETGS ED OBLIGAZIUNS DA PARTICIPAZIUN DA LAS  AUTORITADS  Art.  26 Obligaziun e dretg d'annunzia 1 L'obligaziun d'annunzia  da las  autoritads penalas  sa  drizza tenor  il  cudesch da  procedura penala1). 2 Las commembras ed ils commembers sco er las collavuraturas ed ils collavuraturs  d'autras autoritads e dretgiras han il dretg d'annunzia, sch'ellas ed els survegnan –  exequind  lur  activitad  uffiziala  –  enconuschientscha  d'in  act  chastiabel  che  sto  vegnir persequità d'uffizi. Resalvadas restan las disposiziuns davart il secret d'uffizi. 3 Ellas ed els han l'obligaziun d'annunziar in cas, sche quai vegn prescrit d'ina lescha.  Art.  27 * Dretg da las autoritads da purtar plant 1 Il  dretg  da  purtar  plant  penal  pervia  da  la  negligientscha  d'obligaziuns  da  mantegniment  han  er  las  assistentas  ed  ils  assistents  sco  er  las  autoritads  da   protecziun  da  l'uffant  e  da  creschids  u  las  autoritads  d'agid  social  che  han  la   responsabladad per l'assistenza da la persuna cun dretg da mantegniment.  Art.  28 Dretgs ed obligaziuns da participaziun da las autoritads 1 Las autoritads e las dretgiras èn obligadas da laschar prender las autoritads penalas   invista  da las  actas e da consegnar  actas  ad ellas,  sche quai  è  necessari  per ina   procedura penala. 2 Sch'ina autoritad administrativa porta plant u inoltrescha in plant penal, ha ella – en  ses  champ da cumpetenza  – da retschertgar  e  da segirar  las  cumprovas,  per  las  qualas i smanatscha in privel. L'autoritad po vegnir consultada da la procura publica   per sclerir ils fatgs. 3 L'uffizi ch'è cumpetent per l'execuziun da chastis e da mesiras po represchentar sez  davant dretgira sias dumondas per decisiuns posteriuras.  1) CS 312.0   9   http://db.clex.ch/link/Bund/312.0/rm   350.100    Art.  28a * Communicaziun da proceduras penalas e da decisiuns penalas ad  autras autoritads *  1 Las autoritads penalas infurmeschan autras autoritads davart proceduras penalas e  davart decisiuns che mainan a fin questas proceduras, uschenavant che quellas èn  dependentas da l'infurmaziun per ademplir lur incumbensas legalas e sche l'interess  public vi da l'infurmaziun predominescha envers ils dretgs persunals da las persunas  pertutgadas. 1bis Persunas privatas dastgan vegnir infurmadas davart proceduras penalas e davart  decisiuns che mainan a fin las proceduras, uschenavant ch'ellas èn dependentas da  l'infurmaziun per ademplir l'incumbensa publica attribuida ad ellas ed uschenavant  che l'interess vi da l'infurmaziun predominescha envers ils dretgs persunals da la   persuna pertutgada. * 2 Dretgs d'infurmaziun ed obligaziuns d'annunzia tenor disposiziuns spezialas restan  resalvads.  Art.  29 Annunzia da proceduras penalas e da sentenzias a las autoritads 1 Las autoritads penalas han d'infurmar las autoritads cumpetentas e da trametter ad  ellas  actas  utilas,  sch'i  dat  –  en  ina  procedura penala  – in  motiv giustifitgà per  examinar mesiras extrapenalas. 2 L'annunzia davart ina procedura penala pendenta è admissibla mo, sche: a) l'autoritad dovra questa infurmaziun per ademplir ina incumbensa legala; u b) ins sto far quint cun ina periclitaziun directa. 3 La regenza regla ils detagls en in'ordinaziun1).  4.3. DISPOSIZIUNS SPEZIALAS  Art.  30 Excepziuns da l'obligaziun da persecuziun 1 Ils commembers dal cussegl grond e da la regenza sco er da la dretgira chantunala   e da la dretgira administrativa na pon betg vegnir persequitads penalmain pervia da  lur remartgas en il cussegl u en sias cumissiuns. 2 Las commembras ed ils commembers da la regenza sco er las derschadras ed ils  derschaders,  las actuaras ed ils actuars da la dretgira chantunala e da la dretgira   administrativa  pon  vegnir  persequitads  penalmain  pervia  da  crims  e  da  delicts  commess en uffizi  mo cun l'autorisaziun da la cumissiun dal cussegl  grond ch'è  cumpetenta per la giustia.  1) DG 350.110  10    https://www.gr-lex.gr.ch/data/350.110/rm    350.100   Art.  31 Excepziuns da l'obligaziun d'advocata u d'advocat 1 L'assistenza giuridica tras ina persuna ch'è abla d'agir, che n'è betg inscritta en il  register da las advocatas e dals advocats u che giauda la libra circulaziun tenor la  LLCA1) è pussaivla en il cas singul cun l'approvaziun da la persuna che maina la  procedura: a) per defender la persuna inculpada en la procedura penala da surpassaments; b) per ina represchentanza betg professiunala da las accusadras privatas e dals   accusaders privats; c) per sustegnair autras persunas ch'èn participadas a la procedura.  Art.  32 Remuneraziuns 1 Sin proposta da la procura publica po il departament ch'è cumpetent per la giustia  offrir  ina  remuneraziun  a  persunas  privatas  che  coopereschan  cun  success  a  l'investigaziun.  Art.  33 Constataziun da l'inabilitad da manischar 1 La constataziun da l'inabilitad da manischar en il traffic sin via sa drizza tenor il  dretg federal. 2 La polizia è cumpetenta per far tests preliminars ed emprovas da l'alcohol en il flad   sco er per ordinar examinaziuns dal sang e da l'urin. 3 Sche la persuna pertutgada refusa da far il test preliminar u l'emprova da l'alcohol  en  il  flad,  da  laschar  far  l'examinaziun  dal  sang  u  da  l'urin  ubain  ina  controlla  medicinala, decida la procura publica davart la realisaziun per forza.  Art.  34 Expertas ed experts uffizials 1 Sco  expertas  ed  experts  uffizials  u  nominads  permanentamain  en  il  senn  dal  cudesch da procedura penala2) valan en spezial: a) * las medias uffizialas ed ils medis uffizials; b) il servetsch forensic dals servetschs psichiatrics dal Grischun; c) l'institut da la medischina legala che vegn designà da la regenza; d) las instituziuns per la psichiatria d'uffants e da giuvenils respectivamain per la   protecziun da l'uffant ch'èn renconuschidas da la regenza. 2 La regenza po designar ulteriuras expertas ed ulteriurs experts uffizials u nominads  permanentamain. Ella regla ils secturs spezials respectivs en in'ordinaziun3). 3 Uschenavant  ch'il  dretg  federal  prevesa  ch'ina  media  u  in  medi  fetschia  ina  perquisiziun u ina controlla da persunas, pon las autoritads penalas clamar tut las  medias e tut ils medis ch'èn activs en il chantun.  1) CS 935.61 2) CS 312.0 3) DG 350.110   11   https://www.gr-lex.gr.ch/data/350.110/rm http://db.clex.ch/link/Bund/312.0/rm http://db.clex.ch/link/Bund/935.61/rm   350.100    Art.  35 Publicaziun uffiziala 1 L'autoritad ch'è cumpetenta en chaussa ordinescha la publicaziun uffiziala. 2 La publicaziun sa drizza tenor las disposiziuns davart il fegl uffizial dal chantun  Grischun1).  Art.  36 Archivaziun ed invista da las actas 1 Las actas da la procedura penala vegnan archivadas tar la procura publica, las actas  processualas tar la dretgira e las actas da l'execuziun tar l'uffizi cumpetent. 2 Davart  l'invista  da  las  actas  da  proceduras  terminadas  decida  l'autoritad  u  la   dretgira, nua che las actas èn archivadas. 3 L'invista da las actas vegn concedida, sch'in interess degn da vegnir protegì po  vegnir fatg valair. 4 Cunter decisiuns davart l'invista da las actas poi vegnir fatg recurs en scrit entaifer   30 dis tar l'autoritad da surveglianza.  4.4. CUSTS DA PROCEDURA E CONTABILITAD  Art.  37 Custs da procedura 1 L'adossament  dals  custs  da  procedura  sa  drizza  tenor  il  cudesch  da  procedura   penala2) e tenor la procedura penala per giuvenils3). 2 Las taxas vegnan calculadas tenor las expensas e tenor las relaziuns economicas da  la persuna che ha da surpigliar ils custs. 3 La taxa importa maximalmain 20 000 francs. En proceduras che chaschunan custs  spezialmain gronds s'augmenta il rom da taxas a 100 000 francs. Sch'i vegn desistì  d'ina sentenzia motivada cumplettamain, vegn la taxa reducida adequatamain. 4 L'autezza da la taxa vegn reglada en in'ordinaziun: a) da la regenza per proceduras davant autoritads administrativas e da la procura   publica4); b) da la dretgira chantunala per proceduras giudizialas5).  Art.  38 Regulaziun da custs spezials 1 Ils custs dal salvament e da l'examinaziun da la bara van a quint dal relasch da la   persuna morta, nun ch'ina autra persuna saja la culpa da la mort extraordinaria. 2 Per motivs da giustia poi vegnir renunzià dal tuttafatg u per part a l'adossament  dals custs.  1) DG 180.500 2) CS 312.0 3) CS 312.1 4) DG 350.110 5) DG 350.210  12    https://www.gr-lex.gr.ch/data/350.210/rm https://www.gr-lex.gr.ch/data/350.110/rm http://db.clex.ch/link/Bund/312.1/rm http://db.clex.ch/link/Bund/312.0/rm https://www.gr-lex.gr.ch/data/180.500/rm    350.100   Art.  39 Contabilitad ed incassament 1 Per mintga cas mainan las autoritads penalas in agen quint. 2 Dal  rest  sa  drizza  la  contabilitad  tenor  la  legislaziun  davart  las  finanzas  respectivamain  tenor  las  disposiziuns  davart  l'organisaziun  e  davart  l'execuziun  giudiziala. 3 Per  la  procura  publica  e  per  las  autoritads  administrativas  chantunalas  è  l'incassament chaussa da l'uffizi ch'è vegnì designà da la regenza. Per las dretgiras sa  drizza el tenor las disposiziuns davart l'organisaziun giudiziala.  Art.  40 Utilisaziun dals chastis pecuniars e da las multas 1 L'utilisaziun dals chastis pecuniars e da las multas sa drizza tenor las disposiziuns  davart l'organisaziun e davart l'execuziun giudiziala.  Art.  41 Indemnisaziuns 1 L'indemnisaziun da  la  defensiun uffiziala  sco er  da  la  giurisdicziun  gratuita  sa  drizza  tenor  il  cudesch  da  procedura  penala1) e  tenor  la  legislaziun  davart  las  advocatas ed ils advocats2). 2 L'indemnisaziun da perditgas importa maximalmain 500 francs per di per la perdita  da gudogn. Las spesas vegnan indemnisadas maximalmain per las tariffas che valan   per las emploiadas e per ils emploiads dal chantun. La regenza regla ils detagls en   in'ordinaziun3).  5. Proceduras penalas davant autoritads administrativas  5.1. DISPOSIZIUNS GENERALAS  Art.  42 Autoritads administrativas chantunalas 1 Sch'ina lescha surdat la persecuziun ed il giudicament da surpassaments tenor il   dretg  chantunal  u  federal  ad  in'autoritad  administrativa  chantunala,  sa  chatta  la  cumpetenza – senza in'attribuziun speziala – tar l'uffizi responsabel en chaussa. 2 La procedura sa drizza tenor il cudesch da procedura penala4) e tenor questa lescha.  Resalvadas restan prescripziuns da procedura spezialas.  1) CS 312.0 2) DG 310.100 e DG 310.250 3) DG 350.110 4) CS 312.0   13   http://db.clex.ch/link/Bund/312.0/rm https://www.gr-lex.gr.ch/data/350.110/rm https://www.gr-lex.gr.ch/data/310.250/rm https://www.gr-lex.gr.ch/data/310.100/rm http://db.clex.ch/link/Bund/312.0/rm   350.100    Art.  43 Polizia chantunala 1 La polizia chantunala ha l'incumbensa da: a) cooperar sco persuna d'uffizi chantunala tar perquisiziuns da chasas tenor il   dretg penal administrativ federal1); b) prender las emprimas mesiras tar accidents da sgol. 2 … *  Art.  44 Vischnancas 1 La  persecuziun  ed  il  giudicament  da  surpassaments  tenor  il  dretg  chantunal  u  federal è chaussa da las vischnancas, sch'ina lescha prevesa expressivamain quai. 2 Sche la vischnanca è cumpetenta per persequitar e per giuditgar surpassaments dal   dretg  chantunal,  sa  drizza  la  procedura  tenor  la  lescha  davart  la  giurisdicziun  administrativa2). Resalvadas restan prescripziuns da procedura spezialas. 3 En il rom da la persecuziun e dal giudicament da surpassaments dal dretg federal è   la vischnanca cumpetenta mo per la procedura da multas disciplinaras.  5.1.A PROCEDURA DA MULTAS DISCIPLINARAS TENOR IL  DRETG FEDERAL *  Art.  44a * Cumpetenzas 1 La regenza designescha ils posts chantunals d'administraziun ch'èn cumpetents per   incassar  multas  disciplinaras  tenor  la  legislaziun  federala  davart  las  multas  disciplinaras3). 2 La  polizia  chantunala  è  cumpetenta  per  incassar  multas  disciplinaras  tenor  la  legislaziun federala davart las multas disciplinaras, uschenavant ch'i na dat naginas  autras cumpetenzas sin basa da leschas spezialas. 3 Las  vischnancas  èn  cumpetentas  per  incassar  multas  disciplinaras  tenor  la  legislaziun  federala  davart  las  multas  disciplinaras,  sch'ina  lescha  prevesa  quai   explicitamain.  Art.  44b * Procedura ordinaria 1 La  procedura  penala  ordinaria  vegn  realisada  da  l'autoritad  chantunala  ch'è  cumpetenta en chaussa.  1) CS 313.0 2) DG 370.100 3) CS 741.03; 741.031  14    http://db.clex.ch/link/Bund/741.031/rm http://db.clex.ch/link/Bund/741.03/rm https://www.gr-lex.gr.ch/data/370.100/rm http://db.clex.ch/link/Bund/313.0/rm    350.100   5.2. PROCEDURA DA MULTAS DISCIPLINARAS TENOR IL  DRETG CHANTUNAL  Art.  45 Princip 1 Surpassaments dal dretg chantunal pon vegnir chastiads cun multas disciplinaras en  ina  procedura  simplifitgada,  sch'i  sa  tracta  da  causals  simpels  e  cleramain  registrabels e sch'ina lescha prevesa expressivamain quai. 2 La multa  disciplinara  dastga importar  maximalmain 500 francs ed i  na dastgan  vegnir incassads nagins ulteriurs custs. 3 La vita anteriura e las relaziuns persunalas da la delinquenta u dal delinquent na  vegnan betg resguardadas en il rom da la procedura da multas disciplinaras.  Art.  46 Excepziuns 1 La procedura da multas disciplinaras è exclusa: a) en cas da cuntravenziuns, nua che persunas èn vegnidas periclitadas u violadas   u nua ch'igl è vegnì chaschunà in donn material; b) en cas da cuntravenziuns che n'èn betg vegnidas observadas u constatadas d'in    organ da polizia autorisà u da l'autoritad administrativa cumpetenta sezza; c) en cas da cuntravenziuns da giuvenils che n'han betg anc cumplenì 15 onns; d) sch'i  vegn  ultra  da  quai  reproschà  a  la  delinquenta  u  al  delinquent  ina   cuntravenziun che na figurescha betg sin la glista da multas; e) sche la delinquenta u il delinquent refusa la procedura da multas disciplinaras. 2 Sch'ina persuna ademplescha cun ina u cun pliras cuntravenziuns plirs causals da  multas disciplinaras, vegnan las multas quintadas ensemen ed i vegn imponida ina   multa totala. 3 Sche la persuna refusa in da plirs surpassaments che la vegnan reproschads u sche  la multa totala surpassa 1000 francs, vegnan tut ils surpassaments giuditgads en la  procedura ordinaria.  Art.  47 Glista da multas ed organs cumpetents 1 La regenza regla ils detagls en in'ordinaziun. Ella fa en emprima lingia la glista  dals  surpassaments  che  pon  vegnir  chastiads  cun  multas  disciplinaras,  fixescha  l'import da las multas e designescha ils organs da polizia u da surveglianza ubain las   autoritads administrativas che han il dretg d'incassar multas disciplinaras.  Art.  48 Pajament e vigur legala 1 La multa po vegnir pajada directamain u entaifer 30 dis. Cun pajar la multa va  quella en vigur legala cun resalva da l'artitgel 49. 2 Sche la multa na vegn betg pajada immediatamain, han persunas senza domicil en  Svizra da deponer l'import u da prestar in'autra garanzia adequata.   15     350.100    3 Sche la multa na vegn betg pajada entaifer il termin, vegn introducida la procedura  ordinaria.  Art.  49 Multa disciplinara e procedura ordinaria 1 Ina multa disciplinara po er vegnir pronunziada en la procedura penala ordinaria. 2 Sch'ina autoritad penala constatescha – sin incitaziun d'ina persuna pertutgada dal  delict ubain da la delinquenta u dal delinquent – che l'artitgel 46 da questa lescha n'è  betg  vegnì  resguardà,  annullescha  ella  la  multa  disciplinara  ed  applitgescha  la  procedura ordinaria.  6. Grazia  Art.  50 Princip 1 Tras la grazia pon chastis legalmain valaivels vegnir relaschads dal tuttafatg u per   part  ubain  vegnir  transfurmads  en  chastis  pli  miaivels,  sch'igl  èn  avant  maun  circumstanzas  extraordinarias  che  laschan  parair  l'execuziun  dal  chasti  en  il  cas  concret sco mesira malgista e betg giustifitgada. 2 Davart dumondas da grazia decida definitivamain: a) il cussegl grond en cas da chastis che priveschan da la libertad da passa 2    onns; b) la regenza en ils ulteriurs cas.  Art.  51 Procedura 1 La  dumonda  da  grazia  sto  vegnir  inoltrada  en  scrit  e  cun  ina  motivaziun  al   departament ch'è cumpetent per la giustia. La dumonda n'ha betg in effect suspensiv,   nun che l'autoritad executiva cumpetenta disponia insatge auter. 2 Sche  la  dumonda  n'è  betg  evidentamain  inadmissibla  u  nunmotivada,  fa  il  departament las retschertgas necessarias.  El sa procura la posiziun da la dretgira  giuditganta e dals organs ch'èn incumbensads cun l'execuziun dal chasti. 3 La decisiun dal cussegl grond respectivamain da la regenza vegn communitgada a  la petenta u al petent, a la dretgira giuditganta ed a l'autoritad executiva cun ina curta  motivaziun en scrit.  Art.  52 Custs 1 Per  adossar  e  per  calcular  ils  custs  vegnan  applitgadas  confurm  al  senn  las  disposiziuns da la legislaziun davart la giurisdicziun administrativa.  16       350.100   7. Disposiziuns finalas  Art.  53 Aboliziun da relaschs 1 Cun l'entrada en vigur da questa lescha vegnan abolids ils suandants relaschs: a) lescha davart la procedura penala dals 8 da zercladur 19581); b) participaziun  dals  9  da  zercladur  1996  al  concordat  davart  l'assistenza   giudiziala e la collavuraziun interchantunala en chaussas penalas dals 5 da  november 19922).  2 Sche relaschs vertents renvieschan a disposiziuns che vegnan abolidas tras questa  lescha,  vegnan  applitgadas  las  disposiziuns  correspundentas  dal  cudesch  da  procedura penala3) respectivamain da la procedura penala per giuvenils4) sco er da  questa lescha.  Art.  54 Midada dal dretg vertent 1 La midada da leschas vegn reglada en l'agiunta5). 2 Sche  ordinaziuns  dal  cussegl  grond  na  correspundan  betg  a  las  directivas  da  l'artitgel 32 alinea 1 da la constituziun chantunala6) e cuntrafan a las disposiziuns dal  cudesch da procedura penala7) u a sia realisaziun en questa lescha, las po il cussegl  grond adattar a quests relaschs tras in'ordinaziun.  Art.  55 Dretg transitoric 1 Cuntravenziuns cunter disposiziuns penalas da la lescha davart la procedura penala  dals 8 da zercladur 19588) ch'èn vegnidas commessas avant l'entrada en vigur da la  lescha  qua  avant  maun  e  che  n'èn  anc  betg  vegnidas  giuditgadas  d'ina  dretgira  vegnan giuditgadas tenor las disposiziuns da l'agiunta tar la lescha qua avant maun.  Art.  56 Referendum ed entrada en vigur 1 Questa lescha è suttamessa al referendum facultativ9). 2 La regenza fixescha il termin da l'entrada en vigur10).  1) CUL 1958, 141; DG 350.000 2) CUL 1996, 3627; DG 350.035 3) CS 312.0 4) CS 312.1 5) L'agiunta n'è betg cuntegnida en il DG. Vesair FUC 2010, 2431 ss. 6) DG 110.100 7) CS 312.0 8) CUL 1958, 141; DG 350.000 9) Il termin da referendum è scadì ils 29 da settember 2009. Entaifer quest termin n'èn vegnids   inoltrads nagins referendums. 10) mess en vigur cun CR dals 21 da december 2010 per il 1. da schaner 2011   17   https://www.gr-lex.gr.ch/data/350.000/rm http://db.clex.ch/link/Bund/312.0/rm https://www.gr-lex.gr.ch/data/110.100/rm http://db.clex.ch/link/Bund/312.1/rm http://db.clex.ch/link/Bund/312.0/rm https://www.gr-lex.gr.ch/data/350.035/rm https://www.gr-lex.gr.ch/data/350.000/rm   350.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 16-06-2010 01-01-2011 relasch emprima versiun - 07-12-2011 01-01-2013 Art. 27 revisiun totala - 13-01-2015 01-01-2016 Art. 34 al. 1, a) midada 2015-005 02-02-2016 01-01-2017 Art. 19 al. 1 midada 2016-001 02-02-2016 01-01-2017 Art. 19 al. 3 midada 2016-001 02-02-2016 01-01-2017 Art. 20 al. 1 midada 2016-001 31-08-2018 01-01-2019 Art. 28a integraziun 2018-023 31-08-2018 01-01-2020 Art. 43 al. 2 aboliziun 2019-029 31-08-2018 01-01-2020 Titel 5.1.a integraziun 2019-029 31-08-2018 01-01-2020 Art. 44a integraziun 2019-029 31-08-2018 01-01-2020 Art. 44b integraziun 2019-029 27-08-2021 01-01-2022 Art. 14 al. 2 integraziun 2021-049 27-08-2021 01-01-2022 Art. 16 al. 2 midada 2021-049 27-08-2021 01-01-2022 Art. 16a integraziun 2021-049 27-08-2021 01-01-2022 Art. 16b integraziun 2021-049 27-08-2021 01-01-2022 Art. 28a midada dal titel 2021-049 27-08-2021 01-01-2022 Art. 28a al. 1bis integraziun 2021-049  18       350.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 16-06-2010 01-01-2011 emprima versiun - Art. 14 al. 2 27-08-2021 01-01-2022 integraziun 2021-049 Art. 16 al. 2 27-08-2021 01-01-2022 midada 2021-049 Art. 16a 27-08-2021 01-01-2022 integraziun 2021-049 Art. 16b 27-08-2021 01-01-2022 integraziun 2021-049 Art. 19 al. 1 02-02-2016 01-01-2017 midada 2016-001 Art. 19 al. 3 02-02-2016 01-01-2017 midada 2016-001 Art. 20 al. 1 02-02-2016 01-01-2017 midada 2016-001 Art. 27 07-12-2011 01-01-2013 revisiun totala - Art. 28a 31-08-2018 01-01-2019 integraziun 2018-023 Art. 28a 27-08-2021 01-01-2022 midada dal titel 2021-049 Art. 28a al. 1bis 27-08-2021 01-01-2022 integraziun 2021-049 Art. 34 al. 1, a) 13-01-2015 01-01-2016 midada 2015-005 Art. 43 al. 2 31-08-2018 01-01-2020 aboliziun 2019-029 Titel 5.1.a 31-08-2018 01-01-2020 integraziun 2019-029 Art. 44a 31-08-2018 01-01-2020 integraziun 2019-029 Art. 44b 31-08-2018 01-01-2020 integraziun 2019-029   19    	1. Disposiziuns generalas 	Art. 1 Object 	Art. 2 Causals penals chantunals 1. en general 	Art. 3 2. procedura 	Art. 4 Causals penals communals 	Art. 5 Lingua da procedura  	2. Organisaziun e cumpetenzas da las autoritads da persecuziun penala 	2.1. procura publica 	2.1.1. Posiziun ed organisaziun 	Art. 6 Posiziun e surveglianza 	Art. 7 Princips da l'organisaziun 	Art. 8 Cumposiziun 	Art. 9 Cundiziuns d'engaschament 	Art. 10 Engaschament e prevenziun professiunala 	Art. 11 Direcziun  	2.1.2. Cumpetenzas tenor cas 	Art. 12 Emprima procuratura publica u emprim procuratur public 	Art. 13 Procuraturas publicas directivas e procuraturs publics directivs 	Art. 14 Procuraturas publicas e procuraturs publics 	Art. 15 Referendarias e referendaris 	Art. 16 Procura per giuvenils 	Art. 16a * Mediaziun extragiudiziala en la procedura penala per giuvenils 1. princip 	Art. 16b * 2. procedura   	2.2. Polizia giudiziala 	Art. 17 Polizia chantunala  	2.3. autoritads administrativas 	Art. 18 Autoritads penalas per surpassaments   	3. Cumpetenza materiala da las dretgiras penalas 	Art. 19 Dretgira d'emprima instanza 	Art. 20 Dretgira per giuvenils 	Art. 21 Dretgira da mesiras repressivas 	Art. 22 Dretgira d'appellaziun ed instanza da recurs  	4. Disposiziuns cumplementaras 	4.1. Assistenza giudiziala 	Art. 23 Assistenza giudiziala intrachantunala 	Art. 24 Assistenza giudiziala interchantunala 	Art. 25 Surpigliada dal chasti  	4.2. Dretgs ed obligaziuns da participaziun da las autoritads 	Art. 26 Obligaziun e dretg d'annunzia 	Art. 27 * Dretg da las autoritads da purtar plant 	Art. 28 Dretgs ed obligaziuns da participaziun da las autoritads 	Art. 28a * Communicaziun da proceduras penalas e da decisiuns penalas ad autras autoritads * 	Art. 29 Annunzia da proceduras penalas e da sentenzias a las autoritads  	4.3. Disposiziuns spezialas 	Art. 30 Excepziuns da l'obligaziun da persecuziun 	Art. 31 Excepziuns da l'obligaziun d'advocata u d'advocat 	Art. 32 Remuneraziuns 	Art. 33 Constataziun da l'inabilitad da manischar 	Art. 34 Expertas ed experts uffizials 	Art. 35 Publicaziun uffiziala 	Art. 36 Archivaziun ed invista da las actas  	4.4. custs da procedura e contabilitad 	Art. 37 Custs da procedura 	Art. 38 Regulaziun da custs spezials 	Art. 39 Contabilitad ed incassament 	Art. 40 Utilisaziun dals chastis pecuniars e da las multas 	Art. 41 Indemnisaziuns   	5. Proceduras penalas davant autoritads administrativas 	5.1. disposiziuns generalas 	Art. 42 Autoritads administrativas chantunalas 	Art. 43 Polizia chantunala 	Art. 44 Vischnancas  	5.1.a Procedura da multas disciplinaras tenor il dretg federal * 	Art. 44a * Cumpetenzas 	Art. 44b * Procedura ordinaria  	5.2. Procedura da multas disciplinaras tenor il dretg chantunal 	Art. 45 Princip 	Art. 46 Excepziuns 	Art. 47 Glista da multas ed organs cumpetents 	Art. 48 Pajament e vigur legala 	Art. 49 Multa disciplinara e procedura ordinaria   	6. Grazia 	Art. 50 Princip 	Art. 51 Procedura 	Art. 52 Custs  	7. Disposiziuns finalas 	Art. 53 Aboliziun da relaschs 	Art. 54 Midada dal dretg vertent 	Art. 55 Dretg transitoric 	Art. 56 Referendum ed entrada en vigur   		2021-12-23T16:20:07+0100 	"7001 Chur" 	"Gesetzessammlung Kanton Graubünden"